טקס פרסי גראמי ה-68

**[[פרס גראמי|טקס פרסי גראמי]] ה-68** הוא טקס פרסי מוזיקה שעומד להוקיר את ההקלטות, היצירות והאמנים הטובים ביותר של שנת הזכאות (מ-31 באוגוסט 2024 עד 30 באוגוסט 2025) כפי שנקבע על ידי חברי האקדמיה הלאומית לאמנויות ומדעי ההקלטה. הוא התקיים ב-1 בפברואר 2026 בקריפטו.קום ארנה בלוס אנג'לס, הטקס ה-23 שנערך במקום, ושודר ב-CBS והיה זמין לצפייה בפרמאונט+. טרוור נואה הנחה את הטקס בפעם השישית והאחרונה.

## רקע
ב-12 ביוני 2025 הוכרז שהטקס יתקיים ב-1 בפברואר 2026, בקריפטו.קום ארנה בלוס אנג'לס. ביוני 2025 הוכרזו קטגוריות חדשות וחלו שינויים בתקנון, שנכנסו לתוקף באופן מיידי. זו הייתה הפעם האחרונה בה הטקס שודר ב-CBS, לאחר שיתוף פעולה שהחל ב-1973.

בינואר 2026 הוכרז שהקומיקאי טרוור נואה ינחה את הטקס בפעם השישית והאחרונה. נואה משמש גם כאחד מהמפיקים בפועל של המשדר, לצדם של בן וינסטון, ראג' קפור וג'סי קולינס.

### שינויים בזכאות לפרס
* הורחבה הזכאות בקטגוריות שבהן נדרש מוצר פיזי, כך שגם מוצרים פיזיים הנמכרים דרך האתר של האמן או של חברת התקליטים שלו ייחשבו כשירים לשיפוט הגראמי. ניתן להגיש גם עטיפות דיגיטליות בלבד, אך על העיצוב להיות חדש ומקורי, כלומר לא יתקבלו עטיפות שהן עיבודים מינימליים להוצאה קודמת.
* בקטגוריות הקלאסיות, כותבים ומלחינים יהיו זכאים לקבלת פרס גראמי יחד עם שאר אנשי הצוות היצירתי באלבומים הזוכים. השינוי חל על חמש קטגוריות: ביצוע תזמורתי, מקהלתי, מוזיקת קאמרית, סולו אינסטרומנטלי וסולו ווקאלי קלאסי.
* בקטגוריית "תגלית השנה" הורחבה הזכאות לאמנים שהיו מועמדים בעבר לאלבום השנה כמשתתפים אורחים, אך לא עברו את רף ה-20% של זמן ההשמעה.
* ועדת המומחים בתחום האריזה (Package Craft Committee) תעבור ממבנה אזורי לשלושה אזורים, למבנה ועדה לאומית אחת.
* בקטגוריית "אלבום המחזמר הטוב ביותר", מספר המבצעים הראשיים שניתן להכיר בהם גדל מארבעה לשישה ויש הבחנה בין ביצועים מובילים לביצועים קבוצתיים באלבומי מחזות זמר.
* עודכן נוסח תיאור הקטגוריה "אלבום ה-R&B המתקדם הטוב ביותר" – קטגוריה לאלבומים קצביים חדשניים עם שילובים של היפ-הופ, פופ, דאנס ואלקטרוני. הדגש הוא על חדשנות, מבנים לא שגרתיים והשפעות מגוונות.
* עודכן נוסח תיאור הקטגוריה "פרס גראמי להקלטת הדאנס פופ הטובה ביותר" – מיועדת להקלטות דאנס-פופ ווקאליות, עם הפקה אלקטרונית ומרכיבי שירה פופיים. רמיקסים אינם כשירים לקטגוריה זו, אלא לקטגוריית הרמיקס בלבד.
* עודכנו תיאורי הקטגוריות "ביצוע השורשים האמריקאי הטוב ביותר" ו"שיר השורשים האמריקאי הטוב ביותר" – תוקנו ההגדרות כך שיכללו תתי-סגנונות כמו קייג'ן, הוואי, מוזיקה ילידית, פולקה, זיידקו, גו-גו ועוד. שיר שורשים חייב לכלול גם מילים וגם לחן.
* תיאור הקטגוריה "אלבום השורשים האזורי הטוב ביותר" עודכן – תיאור הקטגוריה עודכן כדי להבחין בין גישות תרבותיות שונות לפופ. הסינון יתבצע על ידי ועדת שיפוט.

### שינויים בקטגוריות
מספר הקטגוריות הכולל עלה ל-95, המספר הגבוה ביותר מאז 2010.
* קטגוריית "אלבום הקאנטרי הטוב ביותר" שונתה לשם "אלבום הקאנטרי העכשווי הטוב ביותר" המכירה באלבומים שמחברים בין מסורת הקאנטרי לסגנונות עכשוויים.
* נוספה קטגוריה חדשה: "אלבום הקאנטרי המסורתי הטוב ביותר" המיועדת לאלבומים עם צליל קאנטרי מסורתי, כולל כלים כמו בנג'ו, פידל, מנדולינה ותופים חיים. הפרס יוענק לאמנים, הפקה וטכנאי סאונד בעלי יותר מ-50% מזמן ההשמעה באלבום.
* קטגוריות האריזה "חבילת הקלטה" ו"מהדורה מוגבלת/מיוחדת" אוחדו לקטגוריה אחת.
* הוחזרה קטגוריה ותיקה: "עטיפת האלבום הטובה ביותר".

## הטקס
הפרס אלבום השנה הוענק לזמר הפורטוריקני באד באני עבור אלבומו *[[Debí Tirar Más Fotos]]*. זכייה זו נחשבת להיסטורית, שכן זהו האלבום הראשון בשפה הספרדית שזכה בקטגוריה היוקרתית ביותר של הטקס. הצמד קנדריק לאמאר וסיזה זכו בפרס הקלטת השנה עבור שירם המשותף "Luther". הזמרת בילי אייליש ואחיה פיניאס זכו בפרס שיר השנה עבור השיר "Wildflower". הזמרת הבריטית אוליביה דין זכתה בפרס תגלית השנה.

קנדריק לאמאר בלט עם זכיות מרובות, ביניהן אלבום הראפ של השנה עבור *[[GNX]]* ו-"שיר הראפ של השנה" עבור "TV Off". לאחר הטקס, לאמאר מחזיק ב-27 פרסי גראמי מצטברים לאורך הקריירה שלו.

הטקס התאפיין במסרים פוליטיים בולטים, בעיקר סביב סוגיית ההגירה בארצות הברית ופעילות סוכנות המכס והגנת הגבולות. מספר אמנים, בהם ג'סטין ביבר ואשתו היילי, ענדו סיכות עם הכיתוב "ICE OUT" על השטיח האדום. בנאומי הזכייה נשמעו התייחסויות ישירות לנושא. באד באני הקדיש חלק מנאומו לנושא ההגירה, גינה את השנאה וקרא לאהבת האדם באומרו "אנחנו לא פראים, אנחנו בני אדם". בילי אייליש התייחסה בדבריה למצב הפוליטי ולנושא הבעלות על הקרקע ואמרה: "אף אחד לא נמצא באופן לא חוקי על אדמה גנובה".

פרק ההנצחה הוקדש לאמנים ואנשי תעשייה שהלכו לעולמם בשנה החולפת. בין המחוות הבולטות הייתה הוקרה לזמר אוזי אוסבורן, ומחווה לזכר בנה של הזמרת ריבה מקנטייר, ברנדון בלקסטוק. כמו כן, נערכה מחווה למוזיקאי דיאנג'לו לציון פועלו והשפעתו על מוזיקת ה-R&B והנאו-סול.

### הופעות

## זכיות ומועמדים
ההצבעה בסיבוב הראשון התקיימה בין 3 ל-15 באוקטובר 2025. המועמדים הוכרזו ב-7 בנובמבר בשידור חי בערוץ יוטיוב הרשמי של הגראמי. ההצבעה בסיבוב הסופי התבצעה מ-12 בדצמבר 2025 עד 5 בינואר 2026, לפני שהזוכים התגלו במהלך טקס הבכורה של הגראמי ב-1 בפברואר.

### קטגוריות ראשיות

### פופ ודאנס/אלקטרוני

### רוק, מטאל ומוזיקה אלטרנטיבית

### R&B, ראפ ושירת ספוקן וורד

### ג'אז, פופ עממי, מוזיקה אינסטרומנטלית עכשווית ותיאטרון מוזיקלי

### קאנטרי ומוזיקת שורשים אמריקאית

### גוספל ומוזיקה נוצרית עכשווית

### מוזיקה לטינית, עולם, רגאיי, העידן החדש, אמביינט ושירה מדיטטיבית

### מוזיקת ילדים, קומדיה, ספרי שמע, מדיה חזותית, וקליפים/סרטי מוזיקה

### עיצוב עטיפה, הערות אלבום ואלבומים היסטוריים

### הפקה, הנדסה, הלחנה ועיבוד

### מוזיקה קלאסית

## נתוני צפייה
הטקס משך בממוצע 14.4 מיליון צופים לאורך שידורו. נתון זה מייצג ירידה של 6 אחוזים לעומת השנה הקודמת, שבה צפו בטקס 15.4 מיליון צופים, לאחר שגם ב־2025 נרשמה ירידה של 9 אחוזים לעומת 2024. למרות הירידה, הגראמי נותר טקס הפרסים הנצפה ביותר מאז טקס האוסקר של 2025, שמשך 19.7 מיליון צופים.

## הערות שוליים

קטגוריה:טקסי פרס גראמי
קטגוריה:פרסי מוזיקה מ-2026
קטגוריה:2026 במוזיקה האמריקאית